L'Ajuntament de Sagunt se suma al bus gratuït per a menors de 30 anys fins al 15 de gener
13 d’octubre 2022

L'Ajuntament de Sagunt s'adherix a la iniciativa de la Generalitat Valenciana per a oferir transport de manera gratuïta a menors de 30 anys, sumant així els autobusos municipals al servici de Metrobús, Metrovalència i EMT.

Així mateix, des de demà divendres i fins al pròxim 15 de gener les persones menors de 30 anys que adquirisquen el nou títol de transport, que garantix la gratuïtat dels viatges, també podran utilitzar les línies del Servei Urbà de Viatgers, línies D, C1, C2 i Bus de Nit.

Tal com ha indicat el regidor de Mobilitat Urbana, Javier Raro, «**mitjançant el conveni recentment aprovat entre l'Ajuntament de Sagunt, l'empresa de transports i l'Autoritat del Transport Metropolità de València hem pogut incloure està beneficiosa mesura, de manera que tota la joventut puga moure's també per Sagunt en transport públic totalment gratis**».

Per a obtindre esta targeta és necessari registrar-se en la web de Metrovalència (www.metrovalencia.es) i sol·licitar cita prèvia, indicant posteriorment el lloc desitjat per a recollir este títol. Esta targeta també serà vàlida per als servicis de Metrobús (inclosa la línia entra la nostra ciutat i València), tota la xarxa de Metrovalència i també l'EMT de la capital.

«**Esta campanya de bonificacions s'unix a totes les mesures anteriors com l'arribada de la targeta SUMA el gener passat, la inclusió d'esta targeta en el servici urbà, la gratuïtat de Rodalia fins a final de l'any 2023 i el 30% de reducció de tarifes en la resta del transport públic, aprovat fins a final d'any**», ha explicat Javier Raro.

Des de la regidoria de Mobilitat Urbana conclouen animant tota la ciutadania a beneficiar-se de totes estes mesures que fomenta la mobilitat sostenible, alhora que se sumen a l'objectiu de reducció de l'ús de combustibles.

![](/media/afkls5s2/c-bus.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-se-suma-al-bus-gratuit-per-a-menors-de-30-anys-fins-al-15-de-gener/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-se-suma-al-bus-gratuit-per-a-menors-de-30-anys-fins-al-15-de-gener/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-se-suma-al-bus-gratuit-per-a-menors-de-30-anys-fins-al-15-de-gener/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-se-suma-al-bus-gratuit-per-a-menors-de-30-anys-fins-al-15-de-gener/)